Luidens ’n verklaring sal die vakbond Woensdag die ooreenkoms amptelik teken tydens ’n geleentheid in Muldersdrift, wes van Johannesburg.
Die vakbond het in Junie gesê dat hy aandring op ’n basiese salaris van R17 000 per maand vir sy lede.
Dit is ’n styging van R1 500 per maand. Hy wou tóé ook hê dié verhoging moet elke jaar geld vir die tydperk van die loonooreenkoms. Die platinumbedryf kom gewoonlik ooreen oor lone vir ’n driejaartydperk.
Teen Oktober het die vakbond egter bes gegee en gesê hy is bereid om ’n maandelikse verhoging van R1 000 te aanvaar. Hy is egter nie bereid om vir enigiets minder te onderhandel nie.